text: Brand skyldes ikke el-fejl
  09 marts 2011 kl. 14.13
  Der var ikke fejl i el-installationen i det klubhus, der natten til søndag brændte på Ringriderpladsen i Aabenraa. 
  Politiet konkluderer derfor, at branden må være påsat.
  Huset, der brændte, ligger på Ringriderpladsen lige over for  kolonihaveområdet Hjelmhaverne, der har været ramt otte påsatte brande. Brande, der er alle uopklarede.
  Huset på Ringriderpladsen bliver brugt af både den lokale hundeførerforening og ringriderforeningen.
  De brandtekniske undersøgelser af branden i klubhuset på Ringriderpladsen, der blev afsluttet i dag, viste, at der ikke var fejl i el-installationerne. Branden kan derfor ikke være opstået der.
  